Το διαμέρισμα είναι πολύ ευρύχωρο και απολύτως λειτουργικό. Έχει τα πάντα. Τρία άνετα δωμάτια, πολύ μεγάλο σαλόνι και κουζίνα που τα έχει όλα για οικογένεια που θέλει να μαγειρεύει κανονικά γεύματα στις διακοπές της. Πολλά μπαλκόνια, με αυτό του σαλονιού να είναι πολύ άνετο, με μεγάλο τραπέζι. Η τοποθεσία είναι βολική εάν κάποιος θέλει να κάνει ταξίδια στην Κρήτη, γιατί είναι κοντά στην εθνική οδό. Έχει πολύ χώρο γύρω από το σπίτι και τα μπαλκόνια βλέπουν σε χωράφια με ελιές. Είναι σε απόσταση 5 λεπτών από την παραλία. Το σπίτι ήταν πάρα πολύ καθαρό και φαίνεται εξ αρχής ότι η καθαριότητα επιβλέπεται από την Μαρία. Η Μαρία και η οικογένειά της είναι πολύ φιλόξενοι. Μας είχε ετοιμάσει κέικ και στο ψυγείο είχε φρούτα και λαχανικά παραγωγής της οικογενείας της και χυμούς. Ήταν πάντα διαθέσιμη στο να μας εξυπηρετήσει αν χρειαζόμασταν κάτι.